SET บ่ายวิ่งกระฉูด 13 จุด ขานรับพลังงานพุ่ง-ฟันด์โฟลว์ไหลเข้าต่อเนื่อง
SET บ่ายวิ่งกระฉูด 13 จุด ขานรับหุ้นพลังงานพุ่ง-ฟันด์โฟลว์ไหลเข้าต่อเนื่อง ล่าสุด ณ เวลา 15.54 น. อยู่ที่ 1,656.21 จุด บวก 13.27 จุด หรือ 0.81% สูงสุดที่ 1,657.22 จุด ต่ำสุดที่ 1,643.80 จุด มูลค่าการซื้อขาย 5.29 หมื่นล้านบาท
14 ก.ย. 2560

ผู้สื่อข่าวรายงานว่า ดัชนีตลาดหุ้นไทย ณ เวลา 15.54 น. อยู่ที่ 1,656.21 จุด บวก 13.27 จุด หรือ 0.81% สูงสุดที่ 1,657.22 จุด ต่ำสุดที่ 1,643.80 จุด มูลค่าการซื้อขาย 5.29 หมื่นล้านบาท
ทั้งนี้ นายชัยยศ จิวางกูร ผู้อำนวยการฝ่ายวิเคราะห์ บล.โกลเบล็ก เปิดเผยว่า ตลาดหุ้นไทยในช่วงบ่ายนี้ปรับตัวขึ้นกว่า 10 จุด สวนทางตลาดต่างประเทศ โดยตลาดหุ้นในภูมิภาคเอเชียส่วนใหญ่จะทรงตัว อิงไปทางติดลบเล็กน้อย เช่นเดียวกับตลาดในยุโรปที่เทรดบ่ายนี้ก็ติดลบเล็กน้อย
ทั้งนี้ คงจะเป็นผลจากความมั่นใจใน Fund Flow ที่ไหลเข้ามาอย่างต่อเนื่อง และราคาน้ำมันก็ปรับตัวขึ้นด้วยทำให้มีแรงซื้อหุ้นในกลุ่มพลังงานช่วยหนุนตลาดฯ
ขณะเดียวกันตลาดหุ้นไทยอาจจะผ่านจุดต่ำสุดไปแล้ว และโครงการภาครัฐฯก็มีการเดินหน้าเปิดประมูลโครงการออกมาอย่างเป็นรูปธรรม ทำให้เล็งเห็นว่าเศรษฐกิจไทยจะดีขึ้นอย่างต่อเนื่องได้ สร้างความมั่นใจให้กับนักลงทุน
โดยดัชนีฯได้ขึ้นทะลุแนวต้านสำคัญที่ 1,650 จุด ทำให้มีแรงซื้อเข้ามาเพิ่มขึ้น ซึ่งก็ส่งผลบวกในทางเทคนิคด้วย พร้อมให้แนวรับ 1,650 จุด ส่วนแนวต้าน 1,660 จุด
ด้าน บล.ซีไอเอ็มบี (ประเทศไทย) ระบุในบทวิเคราะห์ว่า แนวโน้มตลาดช่วงบ่ายแกว่งขึ้นต่อ ความมั่นใจเริ่มฟื้นตัวกลับมา ทำให้มีลุ้นทดสอบแนวต้านถัดไปที่ 1655 จุด โดยสัญญาณเก็งกำไรยังหนุนตลาดต่อเนื่อง
ขณะที่ปัจจัยหลักยังมาจากสภาพคล่องในประเทศ มองว่ามีโอกาสที่ SET จะเข้าทดสอบแนวต้านถัดไปที่ 1655 จุด และ 1568 จุด มองหุ้นกลุ่มท่องเที่ยวยังมีโอกาสดีดตัวขึ้นต่อได้ หลังราคาหุ้นยังปรับตัวน้อยกว่าตลาด
10 อันดับหุ้นดันดัชนี

ที่มา : ASPEN